Crazy Horse (Lakota-høvding)

Crazy Horse (Lakota: Tasunka Witko, uttales tashúnka uitko) (født rundt 1838–1840 i Sør-Dakota, død 5. september 1877 i Fort Robinson, Nebraska) var amerikansk høvding for Siouxstammen.

Han ledet blant annet kampene i slaget ved Little Bighorn 25. juni 1876, da krigere fra Lakotastammen slo oberstløytnant George Armstrong Custer og det 7. kavaleri.

Crazy Horse overga seg til amerikanerne 6. mai 1877 og ble drept av hæren i september samme år. Omstendighetene rundt drapet er fremdeles omstridt. Den mest vanlige beskrivelsen av hva som hendte var at han ble myrdet mens han var under deres «varetekt», arrestert under et forhandlingsmøte om fredsbetingelsene. Vakthavende offiser hadde gitt beskjed til vaktsoldatene om at han ikke ville se Crazy Horse i live neste morgen. Han ble deretter samme natt skutt ned og drept etter et framprovosert «fluktforsøk». 

Han var kjent for sitt store mot og sterke lederegenskaper. Han ønsket å ta vare på kulturen og de tradisjonelle verdiene i sitt samfunn, og førte krig mot de sentrale myndighetene da de opplevde at egen kultur og verdier ble truet, herunder de territoriene de trengte for å kunne leve sin livsførsel.


 Tidligere liv 
Året Crazy Horse ble født er uavklart, men de fleste er enig mellom 1840 og 1845. Ifølge Šúŋka Bloká (He Dog) ble både han og Crazy Horse født samme år og årstid.He Dog interju, 7. juli 1930, in: Eleanor H. Hinman (ed.), "Oglala kilder om Crazy Horse," Nebraska History 57 (Våren 1976) s. 9. Medisinmann og åndelig rådgiver i Oglala, Ptehé Wóptuȟ’a (Encouraging Bear) sa han ble født samme år da Oglala-stammen stjal 100 hester som var på høsten ifølge Lakota-kalenderen.Chips Interview, February 14, 1907, in: Richard E. Jensen (ed.), The Indian Interviews of Eli S. Ricker, 1903–1919 (Lincoln: University of Nebraska Press, 2005) s. 273.Cloud Shield count, in: Garrick Mallery, Pictographs of the North American Indians, 4th Annual Report, Bureau of American Ethnology (Washington, D.C.: Government Printing Office, 1886) s. 140. Richard G. Hardorff, "Stole-One-Hundred-Horses Winter: The Year the Oglala Crazy Horse was Born," Research Review, vol. 1 no. 1 (June 1987) pp. 44–47. Kilder fra Cheyenne-slektninger har sagt at han ble født våren 1840. På kvelden etter at Crazy Horse ble drept, sa faren hans til løytnant H.R. Lemly at han ble født 1840.Lemly, "The Death of Crazy Horse," New York Sun, 14. september 1877. 

 Navnets opprinnelse 
Som ung gutt ble Crazy Horse kjent som «Curly Hair» Litt senere fikk han navnet «Horse on Sight». Under kamp med Arapaho var Crazy Horse fremtrengende med sitt mot og ble gitt navnet «Crazy Horse» fra far som het det samme.Crazy Horse (tashunka witco) nps.gov. National Park Service Besøkt 5. februar 2025

 Crazy Horse minnesmerke 
Korczak Ziółkowski, som hadde jobbet med Mount Rushmore, fikk i oppdrag å lage et Crazy Horse-minnesmerke, og begynte på denne skulpturen i 1948. Den skulle hugges ut i Black Hills i Sør-Dakota og er fortsatt i arbeid (per 2019). Når den er ferdig vil den være 195 meter bred og 172 meter høy.

 Referanser 

Kategori:USAs historie
Kategori:Ledere blant urfolk i USA
Kategori:Personer fra Sør-Dakota
Kategori:Rettsvitenskap i 1877
Kategori:Fødsler i 1838
Kategori:Dødsfall i 1877